Augustino Kiri Gwolo

Moses Augustino Kiri Gwolo bụ onye ọrụ ndọrọ ndọrọ ọchịchị nke mba South Sudan nke jere ozi dịka kọmishọna, osote gọvanọ  nke Yei River State yana onye Colonel nke Ndị agha South Sudan. 

 Akụkọ ndụ 
A mụrụ Moses Augustino Kiri Gwolo n’oge afọ 1973 n'ezinụlọ Pojulu nke Lainya County n'ezinụlọ a na-akpọ Bereka na steeti nke Yei River, nke a mara ugbu a dika Central Equatoria State.

E mechara họrọ ya dịka onye isi nke Lainya County. 

 Nduzi na Nchịkwa 
Augustino Kiri Gwolo banyere n'ọfịs ọha na eze dịka Kọmishọna nke Lainya County na Central Equatoria Steetị, ebe ọ chere nnukwu nsogbu nchekwa ihu n'okporo ụzọ Yei-Lainya nwere ihe mberede. N'ọnwa Machị nke oge afọ 2016, na-agbaso akụkọ banyere ọtụtụ ọnwụ ndị nkịtị na ime ihe ike megide ụmụ nwanyị, Kọmishọna Kiri zigara ndị nchebe mpaghara ma gbaa ndị obodo ume ka ha na ndị ọchịchị rụkọọ ọrụ iji mee ka ọnọdụ ahụ dịrị jụụ. Ka e mesịrị n'afọ ahụ, Gọvanọ David Lokonga Moses họpụtara ya osote Gọvanụ nke Yei River State ka ọ nọgidere na-ejide ọkwa nke Colonel na Ndị agha South Sudan. A ṅụrụ ya iyi n'ọkwa mgbe Chọọchị lere ya anya dị ka onye ndu. N'ọrụ abụọ ya dị ka ndị nkịtị na ndị agha, ọ rụrụ ọrụ iji melite nchekwa mpaghara na ọchịchị obodo, na-enweta nkwanye ùgwù maka idu ndú ya n'oge ọgba aghara. Ndị ọchịchị steeti kọwara ya n'ihu ọha dịka onye ndú a na-akwanyere ùgwù ma na-adọ aka ná ntị na olili ozu ya, ebe Gọvanọ Lokonga kpọkwara ndị bi na ya ka ha gbasoo mkpebi Kiri mere maka udo.

 Ihe ndi o mere 
Moses Augustino Kiri Gwolo bụ onye na-ahụ maka mmekọrịta mmadụ na ibe ya nke nyere aka na ọdịmma nke Yei River State gụnyere ikwupụta nchegbu nke ndị ya n'ime afọ ndị ọ jere ozi n'ọchịchị na imezi iji gboo mkpa ha. Kọmishọna nke Lainya County ma bụrụkwa Onye Nnọchiteanya nke Gọọmentị nke Central Equatoria State,  Moses Augustino Kiri Gwolo kwupụtara nchegbu nke ndị obodo ahụ. Dị ka Redio Tamzuj si kwuo, a kọrọ na ọ kwadoro ka a gaa obodo ya n'ihi eziokwu ahụ bụ na ụmụaka na-anwụ kwa izu n'ihi enweghị nlekọta ahụike na obodo ahụ. 

 Ọnwụ 
N'oge afọ 2017, Moses Augustino Kiri Gwolo nwụrụ mgbe a chọpụtara na ọ nwere ọrịa yellow fever na Juba Medical Complex . 

 Edensịbia